**MATERSKÁ ŠKOLA PREDMIER**

**PRIJÍMANIE DETÍ NA PREDPRIMÁRNE VZDELÁVANIE**

 Žiadosti na predprimárne vzdelávanie pre školský rok 2025/2026 sa budú podávať:

**od 05.mája 2025 do 16. mája**

**v čase od 11.00 – 16:00**

Pri osobnom podaní žiadosti je možná aj osobná prítomnosť dieťaťa, pričom od 10:00 do 11:00 hodiny je možná aj obhliadka priestorov a aktuálnej činnosti MŠ.

Na predprimárne vzdelávanie v materských školách v zriaďovateľskej pôsobnosti obce Predmier sa prijímajú deti v súlade s § 59 zákona NR SR č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov a v znení vyhlášky Ministerstva školstva, vedy, výskumu a športu Slovenskej Republiky č. 541/2021 Z.z. o materskej škole v znení neskorších predpisov.

**Kritériá a podmienky prijímania detí do materskej školy**

Do materskej školy sa prijímajú deti na základe písomnej žiadosti, podpísanej oboma zákonnými zástupcami.

S účinnosťou od 01.01.2025 sa žiadosť podáva **výlučne prostredníctvom formulára schváleného a vydaného Ministerstvom školstva, výskumu, vývoja a mládeže SR** ( viď príloha)

Zákonní zástupcovia môžu podať žiadosť osobne, poštou alebo e-mailom na: ms452@predmier.sk materska.skola@azet.sk,

**Súčasťou žiadosti je:**

* potvrdenie od všeobecného lekára pre deti a dorast o spôsobilosti dieťaťa navštevovať materskú školu, ktorého súčasťou je aj údaj o povinnom očkovaní,
* vyjadrenie príslušného zariadenia výchovno – vzdelávacieho poradenstva a prevencie, ak ide o prijatie dieťaťa so špeciálnymi výchovno – vzdelávacími potrebami:

ak ide o dieťa s nadaním, k žiadosti o prijatie dieťaťa zákonný zástupca predloží vyjadrenie príslušného zariadenia poradenstva a prevencie,

ak ide o dieťa so zdravotným znevýhodnením, k žiadosti o prijatie dieťaťa zákonný zástupca predloží vyjadrenie príslušného zariadenia poradenstva a prevencie, potvrdenie o zdravotnej spôsobilosti dieťaťa od všeobecného lekára a odporučenie všeobecného lekára,

**Deti, ktoré dovŕšia 5 rokov veku do 31. augusta 2025 je predprimárne vzdelávanie povinné.**

**Podmienky prijímania zo zákona:**

* deti, pre ktoré je plnenie predprimárneho vzdelávania povinné a deti s pokračovaním plnenia povinného predprimárneho vzdelávania. Prednosť pri prijímaní majú deti s trvalým pobytom v obci Predmier ( v spádovej materskej škole) ,
* deti, ktoré dovŕšia 4 roky do 31.08.2025 a majú právo na prijatie na predprimárne vzdelávanie, prednosť pri prijímaní majú deti s trvalým pobytom v obci Predmier ( v spádovej materskej škole) ,
* ktoré dovŕšia 3 roky veku do 31.08.2025 a majú právo na prijatie na predprimárne vzdelávanie, prednosť pri prijímaní majú deti s trvalým pobytom v obci Predmier ( v spádovej materskej škole).

**Ostatné podmienky prijatia:**

V prípade zvýšeného záujmu zákonných zástupcov o prijatie detí do MŠ po prijatí všetkých detí, pre ktoré bude od školského roka 2025/2026predprimárne vzdelávanie povinné, budú na základe žiadosti zákonného zástupcu, zástupcu zariadenia do naplnenia kapacity prednostne prijímané deti:

* ktoré majú osvojené základné hygienické a samoobslužné návyky, sú primerane samostatné a odplienkované, nepoužívajú cumeľ, vedia sa samostatne najesť lyžicou, napiť z pohára, čiastočne obliecť a vyzliecť oblečenie a obuť a vyzuť topánky,
* ktorých súrodenci už navštevujú MŠ Predmier 452, 152
* na predprimárne vzdelávanie sa prijímajú deti od veku troch rokov, výnimočne možno prijať dieťa od dovŕšenia veku dvoch rokov,
* ktoré nebolo prijaté do inej MŠ v obci Predmier.

**Podľa školského zákona sa na žiadosti vyžaduje podpis oboch zákonných zástupcov**

**Jeden podpis stačí v prípade ak:**

* jednému z rodičov bol obmedzený, pozastavený alebo bol rodič pozbavený výkonu rodičovských práv a povinností vo veci výchovy a vzdelávania dieťaťa, alebo jednému z rodičov bola obmedzená spôsobilosť na právne úkony ( túto skutočnosť je potrebné preukázať kópiou rozhodnutia súdu),
* jeden z rodičov zo zdravotných dôvodov nemôže podpísať túto žiadosť ( túto skutočnosť je potrebné preukázať potvrdením od všeobecného lekára),
* **vec neznesie odklad**, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa, túto skutočnosť je možné preukázať čestným vyhlásením zákonného zástupcu **( viď príloha č.1)**
* **sa zákonní zástupcovia dohodnú,** že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, riaditeľke predložia písomné vyhlásenie o tejto skutočnosti **( viď príloha č.2)**

**O prijatí alebo neprijatí dieťaťa na plnenie predprimárneho vzdelávania rozhodne riaditeľka materskej školy do 30. júna 2025.**

****

Príloha č. 2

(Zákonný zástupca 1 (meno a priezvisko, adresa bydliska (ulica a číslo domu), PSČ, obec)

(Zákonný zástupca 2 (meno a priezvisko, adresa bydliska (ulica a číslo domu), PSČ, obec)

**Písomné vyhlásenie**

**k podaniam týkajúcich sa výchovy a vzdelávania, o ktorých sa rozhoduje v správnom konaní**

Ako zákonní zástupcovia nášho dieťaťa\* .............................................................................. v súlade s § 144a ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov týmto vyhlasujeme, že podpisovať všetky podania týkajúce sa výchovy a vzdelávania nášho dieťaťa, o ktorých sa rozhoduje v správnom konaní bude jeden zo zákonných zástupcov\*\*.................................................................... Len tomuto zákonnému zástupcovi budú zároveň doručované aj rozhodnutia.

V ............................................. dňa ......................

podpis zákonného zástupcu 1

podpis zákonného zástupcu 2

\*)*uvedie sa meno a priezvisko dieťaťa*

*\*\*) uvedie sa meno a priezvisko zákonného zástupcu*